Publication: Magyar Közlöny
Issue: MK-2008-77 (Year: 2008, Number: 77)
Era: 2004-2010
Section: A választási eljárásról szóló 1997. évi C. törvény
Paragraph Index: 239

A választási eljárásról szóló 1997. évi C. törvény (a továbbiakban: Ve.) 130. § (1) bekezdése alapján kifogást nyújtottak be az Alkotmánybírósághoz az Országos Választási Bizottság (a továbbiakban: OVB) 324/2007. (IX. 12.) OVB határozata ellen, amelyben az indítványozó az OVB határozatának megsemmisítését és az OVB új eljárásra utasítását kéri. Az OVB a támadott határozatában megtagadta annak, az országos népszavazás kezdeményezésére irányuló aláírásgyûjtõ ívnek a hitelesítését, amelyen a következõ kérdés szerepel: „Egyetért-e Ön azzal, hogy a jogalkalmazó szerveknek, társadalmi szervezeteknek és az érdekképviseleti szerveknek az általuk képviselt és védett érdekeket, illetõleg társadalmi viszonyokat érintõ törvények elõkészítése során kifejtett véleményét kötelezõ legyen összefoglalóan leírni a törvényjavaslatok indoklásában?” Az Alkotmánybíróság megállapította, hogy a kifogást a Ve. 130. § (1) bekezdésében elõírt módon és határidõn belül, 2007. szeptember 26-án nyújtották be az OVB-hez. Az OVB a hitelesítés megtagadását azzal indokolta, hogy a kérdés nem felel az országos népszavazásról és

Source: https://magyarkozlony.hu/hivatalos-lapok/6739b97c33db6302f5585424a669c7af20f8ca14/dokumentumok/d975a4f99a1a03aed05568274f45832c1028f663/letoltes